b'\n_START_ARTICLE_\nL\xc3\xa1zaro Borges\n_START_SECTION_\nKarriere\n_START_PARAGRAPH_\nHan deltok ved CAC-mesterskapet i friidrett 2005 (som arrangeres av Central American and Caribbean Athletic Confederation) i Nassau p\xc3\xa5 Bahamas, der vant han stavsprangkonkurransen med 4,80 meter, samme h\xc3\xb8yde som Abiexer Vegahan fra Mexico. Ogs\xc3\xa5 ved CAC-mesterskapet i friidrett 2008 i Cali i Colombia fikk han gull, denne gangen hoppet han 5,50, og slo Dominic Johnson fra Saint Lucia med 20 cm._NEWLINE_I 2010 fikk han en ny regional gullmedalje, da han vant det Iberoamerikanske mesterskapet i friidrett 2010 i juni. Han fikk sesongbestenotering p\xc3\xa5 5,60 og slo med det F\xc3\xa1bio Gomes da Silva med 5 cm._NEWLINE_Borges satte ny cubansk rekord p\xc3\xa5 5,90 meter ved VM i friidrett 2011 i Daegu i S\xc3\xb8r-Korea, og fikk med det s\xc3\xb8lv i stavsprang. Polske Pawe\xc5\x82 Wojciechowski vant gullet, med samme h\xc3\xb8yde, men vant fordi han kun trengte to fors\xc3\xb8k p\xc3\xa5 5,90, mens Borges brukte tre fors\xc3\xb8k. Senere p\xc3\xa5 h\xc3\xb8sten, 28. oktober, vant han gull ved Panamerikanske leker 2011. Her hoppet han 5,80. S\xc3\xb8lvet gikk til Jeremy Scott, og bronsen til Giovanni Lanaro. _NEWLINE_Han satte ny personlig og cubansk rekord innend\xc3\xb8rs i februar 2012, da han kom p\xc3\xa5 4.-plass ved Pole Vault Stars i Donetsk i Ukraina. Ved VM i friidrett innend\xc3\xb8rs 2012 n\xc3\xa5dde han finalen, og endte p\xc3\xa5 femteplass med 5,70.'